5.12.2022
RO
Jurnalul Oficial al Uniunii Europene
C 463/19
Părțile din procedura principală Reclamant: Herr J. O. Pârât: Kreis Gütersloh Cu participarea: Herr W. D.
Întrebările preliminare 1) Articolul 2 alineatul (1) coroborat cu articolul 4 alineatul (1) din Directiva 2011/92 (1) și cu punctul 17 litera (a), precum și cu punctul 24 din anexa I la această directivă, respectiv articolul 2 alineatul (1) coroborat cu articolul 4 alineatele (2) și (3) din Directiva 2011/92 și cu punctul 1 litera (e) din anexa II, precum și cu punctul 1 litera (b) și cu punctul 3 litera (g) din anexa III la această directivă trebuie interpretat în sensul că se opune unei dispoziții naționale potrivit căreia, în cazul în care o instalație de creștere intensivă a puilor maturi se adaugă unei asemenea instalații deja autorizate, aceste instalații, în calitate de proiecte cumulate, necesită efectuarea unei evaluări a efectelor asupra mediului sau a unei analize de la caz la caz în sensul articolului 4 alineatul (2) litera (a) din Directiva 2011/92 numai în cazul în care sunt conectate cu amenajări de exploatare sau de infrastructură comune?
2) Articolul 2 alineatul (1) coroborat cu articolul 4 alineatul (1) din Directiva 2011/92 și cu punctul 17 litera (a), precum și cu punctul 24 din anexa I la această directivă trebuie interpretat în sensul că se opune unei dispoziții naționale potrivit căreia, în cazul în care: a) o instalație de creștere intensivă a puilor maturi se adaugă unei asemenea instalații care a fost deja autorizată; b) instalația care se adaugă (29 990 de locuri) și instalația deja autorizată (84 000 de locuri) depășesc împreună pragul de 85 000 de locuri stabilit pentru puii maturi la punctul 17 litera (a) din anexa I la Directiva 2011/92; c) instalația care se adaugă nu atinge nici pragul prevăzut de dreptul național pentru o evaluare preliminară pe baza localizării (30 000 de locuri), nici pragul prevăzut de dreptul național pentru o evaluare preliminară generală (40 000 de locuri) și d) deși, în ceea ce privește instalația deja autorizată, nu a fost efectuată o evaluare a efectelor asupra mediului, ci o analiză de la caz la caz în sensul articolului 4 alineatul (2) litera (a) din Directiva 2011/92 (sub forma unei evaluări preliminare generale în temeiul dreptului național), a cărei concluzie a fost că nu era necesară efectuarea unei evaluări a efectelor asupra mediului în ceea ce privește instalația deja autorizată, o evaluare a efectelor asupra mediului trebuie să fie efectuată în privința instalației care se adaugă numai în cazul în care o evaluare de la caz la caz în sensul articolului 4 alineatul (2) litera (a) din Directiva 2011/92 (sub forma unei evaluări preliminare generale în temeiul dreptului național) are drept concluzie că adăugarea noii instalații este susceptibilă să aibă efecte negative semnificative sau alte efecte negative semnificative asupra mediului?
3) Articolul 2 alineatul (1) coroborat cu articolul 4 alineatele (2) și (3) din Directiva 2011/92 și cu punctul 1 litera (e) din anexa II la această directivă trebuie interpretat în sensul că se opune unei dispoziții naționale care supune obligația efectuării unei analize de la caz la caz în sensul articolului 4 alineatul (2) litera (a) din Directiva 2011/92 (sub forma unei evaluări preliminare pe baza localizării, în conformitate cu dreptul național) a aspectului dacă un proiect de construcție și de exploatare a unei instalații de creștere intensivă a puilor maturi trebuie să fie supus unei evaluări a efectelor asupra mediului condiției exclusive ca această instalație să cuprindă 30 000 de locuri sau mai mult?
(1)
Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului (JO 2012, L 26, p. 1), astfel cum a fost modificată prin Directiva 2014/52/UE a Parlamentului European și a Consiliului din 16 aprilie 2014 (JO 2014, L 124, p. 1).
Cerere de decizie preliminară introdusă de Bunde (Italia) la 16 septembrie 2022 – Società Italiana Imprese Balneari Srl / Comune di Rosignano Marittimo și alții (Cauza C-598/22) (2022/C 463/26) Limba de procedură: italiana Instanța de trimitere Consiglio di Stato